b'\n_START_ARTICLE_\nBilhorod-Dnistrovskyj\n_START_PARAGRAPH_\nBilhorod-Dnistrovskyj (ukrainsk: \xd0\x91\xd1\x96\xd0\xbb\xd0\xb3\xd0\xbe\xd1\x80\xd0\xbe\xd0\xb4-\xd0\x94\xd0\xbd\xd1\x96\xd1\x81\xd1\x82\xd1\x80\xd0\xbe\xd0\xb2\xd1\x81\xd1\x8c\xd0\xba\xd0\xb8\xd0\xb9) er en havneby p\xc3\xa5 h\xc3\xb8yre bredd av Dnestr-limanen (ved Dnestr-estuaret og Svartehavet) i Odessa oblast (provins) s\xc3\xb8rvest i Ukraina i den historiske regionen Bessarabia. Byen er det administrative senteret i  Bilhorod-Dnistrovskyj rajon. Byen har ca 50.000 innbyggere._NEWLINE_Omr\xc3\xa5det der byen ligger i dag var en f\xc3\xb8nikisk koloni kalt Ofiusa og senere en gresk koloni kalt Tyras, som ogs\xc3\xa5 var navnet grekerne brukte om  elva Dnestr. \xc3\x98stromerne kalte kolonien Asperon, Maurokastron eller Leukopolis. P\xc3\xa5 tyrkisk het byen Turla mens byen under Republikken Genova het Montecastro eller Asprokastron._NEWLINE_Byen ble del av Fyrsted\xc3\xb8mmet Moldavia i 1359 og festningen ble utbygd i 1407 under Alexander den snille og i 1440 under Stefan den store._NEWLINE_Fra 1503 til 1918 og 1940-1941 het byen Akkerman og fra 1918 til 1944 hadde byen det rumenske namnet Cetatea Alb\xc4\x83, som betyr \xc2\xabdet hvite citadellet\xc2\xbb, mens  russerne oversatte det til Belgorod-Dnjestrovski (\xd0\x91\xd0\xb5\xd0\xbb\xd0\xb3\xd0\xbe\xd1\x80\xd0\xbe\xd0\xb4-\xd0\x94\xd0\xbd\xd0\xb5\xd1\x81\xd1\x82\xd1\x80\xd0\xbe\xd0\xb2\xd1\x81\xd0\xba\xd0\xb8\xd0\xb9), som betyr \xc2\xabden hvite by ved Dnestr\xc2\xbb.'